《白马篇》
清代·励廷仪

白马黄金勒，四足随风起。千金买宝刀，六郡良家子。

朝齧阴山雪，暮饮长城水。横行薄瀚海，一日能千里。

雪仇不顾身，报主宁恤死。壮士悲暮年，良马惜暮齿。

坐老风尘中，穷年胡为尔。月出沙碛黄，日落塞云紫。

独立横秋风，长嘶谢知己。

作者简介：（1669—1732）清直隶静海人，字南湖。康熙三十九年进士，累擢至翰林院掌院学士、兵部侍郎。雍正立，迁刑部尚书。建议各省核实盘查仓谷，团练民壮以及监狱内监居要犯、外监居轻犯等，均得采纳。卒谥文恭。